Evangeliese Wedergeboorte In Albanië: 'Van Sestien Christene In 1991 Tot 200 Kerke In 2022' - Joy! Digital
Evangeliese Wedergeboorte In Albanië: 'Van Sestien Christene In 1991 Tot 200 Kerke In 2022'
In 30 jaar het Albanië 'n merkwaardige transformasie ondergaan. Die streng kommunistiese regime het die aantal evangeliese Christene in die vroeë 1990's tot net 'n handjievol (13 tot 16 mense) verminder.
Evangeliese kerke is egter nou in alle uithoeke van Albanië begin, wat die totale aantal evangeliese kerke vandag op ongeveer 200 te staan ​​bring, berig Evangelical Focus.
In die eerste eeu n.C. het Paulus reeds die Evangelie aan die Illyriërs, die voorvaders van die Albaniërs, verkondig. Ook in die 19de eeu het evangeliste en sendelinge van die Verenigde Koninkryk en die Verenigde State hul weg na die land gevind om die goeie nuus te verkondig. Dit het gelei tot die publikasie van die eerste Albanese Bybel in 1827.
Ná 'n skerp afname in die tyd van die Sowjetunie is die Evangeliese Alliansie van Albanië in 2011 amptelik deur die regering as 'n godsdiensgemeenskap erken.
In 2018 is die volgende stap geneem toe die Evangeliese Alliansie as 'n volwaardige lid by die Intergeloofsraad van Albanië aangesluit het, wat onder meer Ortodokse en Rooms-Katolieke verteenwoordigers insluit.
In 2022 sal die Evangeliese Alliansie vir die eerste keer as voorsitter van hierdie geloofsraad dien. 'n Pragtige mylpaal ná 30 jaar van evangeliese wedergeboorte.